I 1879 ble Evan-Thomas utstasjonert ombord på HMS «Bacchante», som del av et mannskap håndplukket til reisene som skipet skulle bli beordret ut på. HMS «Bacchante» gjennomførte tre tokt. Skipets første reise gikk til Middelhavet og Karibia, den andre reisen gikk til Spania og Irland, og den tredje reisen gikk en runde verden rundt. Evan-Thomas studerte i syv måneder ved Royal Naval College i Greenwich i et kurs for løytnanter, hvor han møtte og ble gode venner med blant andre løytnant John Jellicoe som han samarbeidet med ved flere anledninger under første verdenskrig.